**Thomas Hundertpfund** (s. 14. joulukuuta 1989 Klagenfurt, Itävalta) on itävaltalainen jääkiekkoilija, joka pelaa Erste Bank Eishockey Ligan Klagenfurter AC:ssä. Hän on pelipaikaltaan vasen laitahyökkääjä, mutta varsin monikäyttöinen Hundertpfund osaa pelata myös keskellä ja puolustajana.

Ura
---

### Seuraura

Hundertpfund on Klagenfurter AC:n oma kasvatti. Hän voitti kaudella 2005–2006 seuran A-nuorten sisäisen pistepörssin tehoilla 16+13=29. Hundertpfund debytoi samalla kaudella myös miesten peleissä pelattuaan lainalla Itävallan neljänneksi korkeimmalla sarjatasolla Kärntner Eishockey Ligan DEK Klagenfurtissa. Hän debytoi maan pääsarja Erste Bank Eishockey Ligassa seuraavalla kaudella 2006–2007, jolloin Hundertpfund sai Klagenfurtissa tililleen kymmenen runkosarjaottelua ilman tehopisteitä. Kaudella 2007–2008 hän voitti seuran A-nuorten sisäisen piste- ja syöttöpörsson tehoilla 14+28=42 ja sai EBEL:ssä tililleen viisi ottelua.

Varsinaisella EBEL:n tulokaskaudellaan 2008–2009 Hundertpfund teki 37 runkosarjaottelussa tehot 3+5=8 ja 17 playoff-ottelussa tehot 1+4=5. Hän voitti kauden päätteeksi Itävallan-mestaruuden ja valittiin EBEL:n vuoden tulokkaaksi. Hundertpfund voitti kauden Itävallan A-nuorten mestaruuden. Kaudella 2009–2010 hän jakoi Klagenfurtin EBEL-joukkueen sisäisen tehotilaston voiton Jeff Shantzin ja serkkunsa Marko Pirmannin kanssa lukemalla +7. Kaudella 2011–2012 hän voitti liigan pudotuspelien tehotilaston lukemalla +11. Kauden 2012–2013 päätteeksi Hundertpfund voitti Itävallan-mestaruuden.

Kaudeksi 2013–2014 Hundertpfund siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:n riveihin. Kaudeksi 2014–2015 hän palasi kolmivuotisella sopimuksella kasvattajaseuraansa Klagenfurtiin ja nousi joukkueen varakapteeniksi.

### Maajoukkueura

Hundertpfund edusti Itävaltaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2013 ja 2015, vuoden 2013 turnauksessa Hundertpfund oli joukkueensa paras syöttäjä ja toiseksi paras pistemies Thomas Vanekin jälkeen viidellä syöttöpisteellään. Hän pelasi myös IA-divisioonan MM-kilpailuissa vuosina 2012 ja 2014, joista molemmat turnaukset päättyivät hopeaan. Vuoden 2014 turnauksessa Hundertpfund toimi Itävallan varakapteenina ja jakoi joukkueen sisäisen tehotilaston voiton Brian Leblerin kanssa lukemalla +5.

Hundertpfund teki A-maajoukkuedebyyttinsä 5. marraskuuta 2009 Babruiskissa Valko-Venäjää vastaan. Yhteensä hän on pelannut 66 A-maaottelua tehopistein 9+23=32. Hundertpfund pelasi myös alle 20-vuotiaiden I-divisioonan MM-kilpailuissa vuonna 2009 voittaen B-lohkon kultaa sekä alle 18-vuotiaiden I-divisioonan MM-kilpailuissa vuonna 2007.

Muuta
-----

Hundertpfundin serkku Marko Pirmann pelaa EBEL-joukkue EC Graz 99ersissa. Serkukset ovat pelanneet aiemmin usean vuoden joukkuetovereina Klagenfurtissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Klagenfurter AC | EBEL | 10 | 0 | 0 | 0 | 0 | – | – | – | – | – | U18d1 | 5 | 2 | 0 | 2 | 4 |
| 2007–2008 | Klagenfurter AC | EBEL | 5 | 0 | 0 | 0 | 0 | 3 | 0 | 0 | 0 | 0 |
| 2008–2009 | Klagenfurter AC | EBEL | 37 | 3 | 5 | 8 | 12 | 17 | 1 | 4 | 5 | 4 | JMMd1 | 5 | 4 | 5 | 9 | 2 |
| 2009–2010 | Klagenfurter AC | EBEL | 54 | 6 | 9 | 15 | 34 | 6 | 0 | 0 | 0 | 2 |
| 2010–2011 | Klagenfurter AC | EBEL | 46 | 9 | 15 | 24 | 28 | 17 | 4 | 3 | 7 | 4 | MM | 6 | 0 | 1 | 1 | 0 |
| 2011–2012 | Klagenfurter AC | EBEL | 48 | 12 | 14 | 26 | 55 | 15 | 2 | 4 | 6 | 33 | MMd1 A | 5 | 1 | 2 | 3 | 4 |
| 2012–2013 | Klagenfurter AC | EBEL | 47 | 8 | 13 | 21 | 29 | 15 | 3 | 5 | 8 | 6 | OQ | 3 | 0 | 1 | 1 | 4 |
|  |  |  |  |  |  |  |  |  |  |  |  |  | MM | 7 | 0 | 5 | 5 | 10 |
| 2013–2014 | Timrå IK | Allsvenskan | 45 | 10 | 4 | 14 | 38 | – | – | – | – | – | OK | 4 | 1 | 0 | 1 | 2 |
|  |  |  |  |  |  |  |  |  |  |  |  |  | MMd1 A | 5 | 4 | 4 | 8 | 2 |
| 2014–2015 | Klagenfurter AC | EBEL | 51 | 9 | 20 | 29 | 30 | 9 | 4 | 5 | 9 | 10 | MM | 7 | 0 | 0 | 0 | 4 |
| 2015–2016 | Klagenfurter AC | EBEL | 50 | 13 | 23 | 26 | 18 | 7 | 2 | 1 | 3 | 12 |
| 9 kautta | yhteensä | EBEL | 348 | 60 | 99 | 159 | 206 | 89 | 16 | 22 | 38 | 71 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Thomas Hundertpfund**.
* Thomas Hundertpfund The Internet Hockey Databasessa (englanniksi)
* Thomas Hundertpfund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Thomas Hundertpfund *Elite Prospects*. Everysport Media Group AB.  (englanniksi)
2. ↑  Sandström, Jocke: Österrikisk VM-spelare näste man att skriva på  28.5.2013. Timrå IK.  Arkistoitu 24.3.2016. Viitattu 9.2.2016. (ruotsiksi)